फारूक अब्दुल्ला ने फिर की 'कश्मीर की आजादी' की बात, कहा- देखता हूं आर्टिकल 370 हटाने के बाद आपका झंडा कौन उठाता है  
'तो कश्मीर में कोई राष्ट्रीय झंडा फहराने वाला नहीं होगा'
महबूबा मुफ्ती ने कहा, 'आग से खेलना बंद करें'
फारूक अब्‍दुल्‍ला ने कहा, 'हां, हम मुस्लिम बहुसंख्यक राज्य हैं'
#WATCH F Abdullah: Bahar se laenge, basaenge,hum sote rahenge?Hum iska muqabala karenge,370 ko kaise khatam karoge?Allah ki kasam kehta hun,Allah ko yahi manzoor hoga,hum inse azad ho jayen.Karen hum bhi dekhte hain.Dekhta hun phir kon inka jhanda khada karne ke liye taiyar hoga. pic.twitter.com/hrxoh9ECOY

भाजपा ने संविधान के अनुच्छेद 35ए (Article 35A) को भी समाप्त करने का संकल्प लिया है, जो जम्मू कश्मीर के बाहर के लोगों को राज्य में संपत्ति खरीदने से रोकता है. श्रीनगर लोकसभा सीट से चुनाव लड़ रहे अब्दुल्ला ने एक चुनावी रैली में कहा, 'वे अनुच्छेद 370 (Article 370) समाप्त करने की बात करते हैं. अगर आप ऐसा करते हैं तो यह विलय भी नहीं रहेगा. अल्ला कसम, मुझे यह खुदा की इच्छा लगती है कि हमें उनसे आजादी मिलेगी.' पूर्व मुख्यमंत्री ने कहा कि अगर अनुच्छेद 370 (Article 370 News) समाप्त हो जाता है तो कश्मीर में कोई राष्ट्रीय झंडा फहराने वाला नहीं होगा.
उन्होंने कहा, 'उन्हें करने दीजिए, हम देख लेंगे. मैं देखूंगा कि यहां उनका झंडा फहराने के लिए कौन तैयार है. इसलिए ऐसा मत कीजिए जिससे हमारे दिल टूटें. दिल जोड़ने की कोशिश कीजिए, तोड़ने के लिए नहीं.' प्रधानमंत्री नरेंद्र मोदी समेत भाजपा नेतृत्व पर निशाना साधते हुए अब्दुल्ला ने कहा, 'जब आप कोई चुनावी रैली करते हैं तो जम्मू कश्मीर के लिए प्यार के कुछ शब्द बोलिए.' उन्होंने कहा, 'हां, हम मुस्लिम बहुसंख्यक राज्य हैं और इसमें कोई संदेह नहीं है. आप जितनी भी कोशिश कर लें, लेकिन इसे नहीं बदल सकते. आप सोचते हैं कि अनुच्छेद 35ए हटकार अपना अधिकार जमा लेंगे. क्या हम सोते रहेंगे? हम इसके खिलाफ लड़ेंगे.' नेशनल कान्फ्रेंस उपाध्यक्ष उमर अब्दुल्ला ने भी भाजपा के घोषणा पत्र का जिक्र करते हुए राज्यपाल सत्यपाल मलिक पर निशाना साधा. 

Mehbooba Mufti on BJP in manifesto promises abrogation of Article 370 and annulling Article 35A: Already J&K ek barood ki dher par baitha hua hai. If this happens then not only Kashmir but the country and the region will burn. So I appeal to BJP that please stop playing with fire pic.twitter.com/E0z8rmjNO5

बीजेपी के घोषणा पत्र में धारा 370 को हटाने और अनुच्‍छेद 35ए को रद्द करने के वादों पर महबूबा मुफ्ती ने कहा, 'जम्‍मू कश्‍मीर पहले से ही एक बारूद के ढेर पर बैठा हुआ है. अगर ऐसा होता है तो न केवल कश्‍मीर बल्कि देश और पूरा क्षेत्र जलेगा. इसलिए मैं बीजेपी से अपील करती हूं कि आग से खेलना बंद करें.'